CELEX: 62019CB0611
Language: el
Date: 2020-09-03 00:00:00
Title: Υπόθεση C-611/19: Διάταξη του Δικαστηρίου (δέκατο τμήμα) της 3ης Σεπτεμβρίου 2020 [αίτηση του Fővárosi Közigazgatási és Munkaügyi Bíróság (Ουγγαρία) για την έκδοση προδικαστικής αποφάσεως] — Crewprint Kft. κατά Nemzeti Adó- és Vámhivatal Fellebbviteli Igazgatósága [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Φόρος προστιθέμενης αξίας (ΦΠΑ) – Οδηγία 2006/112/ΕΚ – Αρχές της φορολογικής ουδετερότητας, της αποτελεσματικότητας και της αναλογικότητας – Δικαίωμα έκπτωσης του ΦΠΑ – Άρνηση – Απάτη – Απόδειξη – Αλυσίδα υπεργολάβων]

30.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/18
            
         
      Διάταξη του Δικαστηρίου (δέκατο τμήμα) της 3ης Σεπτεμβρίου 2020 [αίτηση του Fővárosi Közigazgatási és Munkaügyi Bíróság (Ουγγαρία) για την έκδοση προδικαστικής αποφάσεως] — Crewprint Kft. κατά Nemzeti Adó- és Vámhivatal Fellebbviteli Igazgatósága
      (Υπόθεση C-611/19) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Φόρος προστιθέμενης αξίας (ΦΠΑ) - Οδηγία 2006/112/ΕΚ - Αρχές της φορολογικής ουδετερότητας, της αποτελεσματικότητας και της αναλογικότητας - Δικαίωμα έκπτωσης του ΦΠΑ - Άρνηση - Απάτη - Απόδειξη - Αλυσίδα υπεργολάβων)
      (2020/C 414/22)
      Γλώσσα διαδικασίας: η ουγγρική
      
         Αιτούν δικαστήριο
      
      Fővárosi Közigazgatási és Munkaügyi Bíróság
      
         Διάδικοι στην υπόθεση της κύριας δίκης
      
      Crewprint Kft.
      
         κατά
      
      Nemzeti Adó- és Vámhivatal Fellebbviteli Igazgatósága
      
         Διατακτικό
      
      Η οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, σε συνδυασμό με τις αρχές της φορολογικής ουδετερότητας, της αποτελεσματικότητας και της αναλογικότητας, έχει την έννοια ότι αποκλείει εθνική πρακτική σύμφωνα με την οποία η φορολογική αρχή αρνείται σε υποκείμενο στον φόρο το δικαίωμα προς έκπτωση του φόρου προστιθέμενης αξίας που καταβλήθηκε επί των εισροών με την αιτιολογία ότι η συμπεριφορά του υποκειμένου στον φόρο και του εκδότη των τιμολογίων συνιστά απάτη καθόσον, πρώτον, οι συμβάσεις τους δεν ήταν απαραίτητες για την ολοκλήρωση των οικείων οικονομικών συναλλαγών και ήταν επιδεκτικές νομικού χαρακτηρισμού διαφορετικού από αυτόν που έδωσαν οι συμβαλλόμενοι, δεύτερον, ο εκδότης των τιμολογίων προσέφυγε, χωρίς αυτό να είναι αναγκαίο ή εύλογο από οικονομική άποψη, σε αλυσίδα υπεργολάβων, ορισμένοι από τους οποίους δεν διέθεταν τους αναγκαίους υλικούς και ανθρώπινους πόρους, και, τρίτον, ο υποκείμενος στον φόρο είχε προσωπικούς και οργανωτικούς δεσμούς με τον εκδότη των τιμολογίων καθώς και με έναν από τους υπεργολάβους. Προς στήριξη της άρνησης αυτής, πρέπει να αποδεικνύεται κατά τρόπο μη στηριζόμενο σε υποθέσεις βάσει προκαθορισμένων κριτηρίων ότι ο εν λόγω υποκείμενος στον φόρο συμμετείχε ενεργά σε απάτη ή γνώριζε ή όφειλε να γνωρίζει ότι οι σχετικές πράξεις έγιναν στο πλαίσιο απάτης που διέπραξε ο εκδότης των τιμολογίων, στοιχείο το οποίο απόκειται στο αιτούν δικαστήριο να εξακριβώσει.
      
         (1)  EE C 95 της 23.3.2020.